Norges Friidrettsforbund

**Norges Friidrettsforbund** (**NFIF**) er et norsk særforbund som ble stiftet den 1. mai 1896 under navnet *Norsk Idrætsforbund*. Wilhelm Baastad var forbundets første president.

NFIF er medlem av Norges idrettsforbund og olympiske og paralympiske komité (NIF), Det europeiske friidrettsforbundet (EAA) og Det internasjonale friidrettsforbundet (IAAF). NFIF leder all organisert friidrett i Norge og legger til rette for både breddeidrett og toppidrett. Friidrettsforbundet består av 18 friidrettskretser, nær 900 medlemsklubber og ca. 80.000 medlemmer (per 2012). Forbundet er knyttet til tidsskriftet ''Friidrett'', som utkom første gang i 1950.

## Landslag
NFIF tar ut utøvere, med trener, basert på en rekke kriterier der resultater i internasjonale mesterskap teller mest. Også resultater i andre internasjonale stevner tas med i beregning. Nivået på resultatene er satt til topp 12 i VM eller blant de 15 beste på World Athletics sin rangerte liste over resultater etter endt sesong. Det er et mål at utøvere som blir tatt ut til et landslag tas ut for minst to år for å gi forutsigbarhet og langsiktighet for utøverne. 

Parautøvere har sitt eget krav gjengitt i en ranking kalt «High Performance».

Selv om kriteriene er ment å være objektive og førende er det styret i NFIF som legger rammene for driften av landslagene, inkludert budsjettstyring. Manglende sponsor- og eller støttemidler vil direkte påvirke omfanget i satsingen. Basert på kriteriene og tildelt budsjett er det forbundets sportssjef som foretar uttaket etter dialog med utøvere og trenere. I grensetilfeller foretas det en helhetlig vurdering der utøvers progresjon, utviklingspotensiale og profesjonalitet blir vurdert.

## Kretser
Norges Friidrettsforbund består av følgende 18 kretser:
Aust-Agder Friidrettskrets | Akershus Friidrettskrets | Buskerud Friidrettskrets | Finnmark Friidrettskrets | Hordaland Friidrettskrets | Innlandet Friidrettskrets | Nordland Friidrettskrets | Møre og Romsdal Friidrettskrets | Nord-Trøndelag Friidrettskrets | Oslo Friidrettskrets | Rogaland Friidrettskrets | Sogn og Fjordane Friidrettskrins | Sør-Trøndelag Friidrettskrets | Telemark Friidrettskrets | Troms Friidrettskrets | Vest-Agder Friidrettskrets | Vestfold Friidrettskrets | Østfold Friidrettskrets

## Ledelse
Formenn og presidenter
* 1918&ndash;1919: John Falchenberg (første leder etter splittelsen fra Norges Turnforbund)
* 1919&ndash;1921: Wilhelm Falch Grøner
* 1921&ndash;1924: Hans Olsen
* 1924&ndash;1925: Bernhard Mæland
* 1925&ndash;1928: Carsten Carlsen
* 1928&ndash;1929: Sverre Gundersen
* 1929&ndash;1932: Nils Dahl
* 1932&ndash;1937: Thorbjørn A. Fladvad
* 1937&ndash;1946: Mogens Oppegaard (satt på Grini og i tysk konsentrasjonsleir under andre verdenskrig)
* 1946&ndash;1948: Olav Tendeland
* 1948&ndash;1955: Bjørn Benterud
* 1955&ndash;1955: Arne B. Mollén
* 1955&ndash;1964: Aage Møst
* 1964&ndash;1969: Per Sonerud
* 1969&ndash;1972: Alf R. Bjercke
* 1972&ndash;1977: Egil Gulliksen
* 1977&ndash;1984: Hans B. Skaset
* 1984&ndash;1987: Trygve Tamburstuen
* 1987&ndash;1996: Lars Martin Kaupang
* 1997&ndash;2000: Anne Thidemann
* 2001&ndash;2002: Marius Rooth
* 2003&ndash;2015:Svein Arne Hansen
* 2015–2017: Tore Hordnes
* 2017–2021 Ketil Tømmernes
*2021–2025: Anne Farseth
*2025– Runar Bålsrud

## Referanser


## Eksterne lenker
*